बिहार झारखंड में बेहतर रेस्पॉन्स के बाद कल्लू की फ़िल्म को दूसरे राज्यों में भी पसन्द किया जा रहा है,अरविन्द अकेला कल्लू,तनु श्री और प्रियंका पंडित की मुख्य भूमिका से सजी निर्माता निशिकांत झा की फ़िल्म आवारा बलम बिहार और झारखण्ड मे 25 मई को रिलीज हुई थी और इस फ़िल्म ने बॉक्स ऑफिस की खिड़की पे कई रिकॉर्ड तोड़े है। यह फिल्म 2018 की ब्लॉकबस्टर फिल्मो में अपना नाम दर्ज करवा चुकी है। और अब एक शानदार ओपनिंग के साथ यह फ़िल्म 29 जून से मुम्बई, महाराष्ट्र, गुजरात और उत्तर प्रदेश में दिखाई जा रही है। मुम्बई के नवरंग थेटर में जब शुक्रवार को पहला शो चला तो यह सिनेमाघर दर्शको से भरा पड़ा था। हालांकि मौसम बारिश का था लेकिन ‘फ़िल्टर के पानी’ की बहुत चर्चा है। दरअसल हम बात कर रहे है, फिल्म अवारा बलम के सुपरहिट गीत फ़िल्टर के पानी’ की, जिस की लोकप्रियता का अंदाजा इस बात से लगाया जा सकता है कि इस गाने को 26 लाख से ज्यादा बार देखा जा चुका है । निशिकांत झा एक ऐसे फिल्म मेकर हैं जो विभिन्न प्रकार के एक्सपीरिमेंट करते हुए फिल्म मेकिंग कर रहे हैं।फिल्म मेकर निशिकांत झा ने निर्देशक चन्दन उपाध्याय के निर्देशन में कमर्शियल इमोशनल फैमिली ड्रामा भोजपुरी फिल्म-‘आवारा बलम’ बनाई है। इसमें अरविन्द अकेला कल्लू,तनु श्री, प्रियंका पंडित,शकीला मज़ीद,अवधेश मिश्रा,समर्थ चतुर्वेदी,पप्पू यादव,हीरा यादव,धामा वर्मा इत्यादि हैं।